recursal/SuperWikiNEXT-32B huggingface dataset:
**সৈয়দ হাশিম রাজা** একজন পাকিস্তানি বেসামরিক কর্মচারী এবং পূর্ব পাকিস্তানের প্রাক্তন গভর্নর ছিলেন।

প্রাথমিক ও শিক্ষা জীবন
----------------------

সৈয়দ হাশিম রাজা ব্রিটিশ ভারতের উত্তর প্রদেশের উন্নাওতে ১৬ ফেব্রুয়ারি ১৯১০ সালে জন্মগ্রহণ করেন। 

১৯৩৩ সালে তিনি লখনউ বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। তারপরে তিনি আরও পড়াশুনার জন্য ইংল্যান্ডের অক্সফোর্ড বিশ্ববিদ্যালয়ে চলে যান।

পেশা
----

সৈয়দ হাশিম রাজা ১৯৩৪ সালে ব্রিটিশ ভারতের সিভিল সার্ভিসে যোগ দেন। ১৯৩৩ থেকে ১৯৯৯ সাল পর্যন্ত তিনি সহকারী কালেক্টর ও ম্যাজিস্ট্রেট ছিলেন। তিনি ১৯৪৩ থেকে ১৯৩৯ সাল পর্যন্ত লারকানা ও থারপাড়ার জেলা প্রশাসকের দায়িত্ব পালন করেন। ১৯৪৬ থেকে ১৯৪৭ সাল পর্যন্ত তিনি স্বরাষ্ট্র ও জেনারেল বিভাগের উপসচিব হিসাবে দায়িত্ব পালন করেন। তিনি প্রাদেশিক প্রেস উপদেষ্টা, সিন্ধুর গভর্নরের সচিব সহ অসংখ্য পদে অধিষ্ঠিত ছিলেন। 

১৯৪৮ থেকে ১৯৫১ সাল পর্যন্ত তিনি তৎকালীন পাকিস্তানের ফেডারেল রাজধানী করাচির প্রথম প্রশাসক ছিলেন। পাকিস্তানের প্রতিষ্ঠাতা মুহাম্মদ আলী জিন্নাহ ১৯৪৮ সালের ১১ সেপ্টেম্বর করাচিতে মারা গেলে প্রকৃত পক্ষে তিনি প্রশাসকের পদে দায়িত্ব পালন করছিলেন। তিনি ছিলেন জিন্নাহর অন্যতম ঘনিষ্ঠ সহযোগী।  ১৯৫১ থেকে ১৯৫৩ সাল পর্যন্ত তিনি সিন্ধু প্রশাসনের বিভিন্ন দায়িত্ব পালন করেন। ১ জুলাই ১৯৬১ সাল থেকে ৫ আগস্ট ১৯৬১ সালে তিনি পূর্ব পাকিস্তানের ভারপ্রাপ্ত গভর্নর ছিলেন ।

পুরস্কার এবং স্বীকৃতি
---------------------

* পাকিস্তানের হয়ে অসাধারণ অবদানের জন্য সিতারা-ই-পাকিস্তান পুরস্কার
* পাকিস্তান সরকার কর্তৃক সীতারা-ই-কায়েদ-ই-আজম (কায়েদ-আযমের তারকা) পুরস্কার

মৃত্যু এবং উত্তরাধিকার
----------------------

সৈয়দ হাশিম রাজা দীর্ঘদিন অসুস্থতার পর কিডনি বিকল হওয়ায় ৩০ সেপ্টেম্বর ২০০৩ সালে পাকিস্তানের করাচিতে ৯২ বছর বয়সে মারা যান।  সালমা রাজার সাথে তার বিয়ে হয়েছিল। তার দুই কন্যা এবং দুই পুত্র, ন্যাশনাল ব্যাঙ্ক অফ পাকিস্তানের প্রাক্তন প্রেসিডেন্ট সৈয়দ আলী রাজা এবং পাকিস্তানের স্টেট ব্যাঙ্কের প্রাক্তন গভর্নর সৈয়দ সেলিম রাজা ।

তথ্যসূত্র
---------

1. 1 2 3 4 5 6 7 8  "Hashim Raza passes away"। Dawn (newspaper)। ১ অক্টোবর ২০০৩। সংগ্রহের তারিখ ১৩ নভেম্বর ২০১৭।
2. ↑  "Remembering Syed Hashim Raza"। Dawn (newspaper)। ৪ নভেম্বর ২০০৯। সংগ্রহের তারিখ ১৩ নভেম্বর ২০১৭।
3. 1 2  আবু জাফর (২০১২)। "রাজা, সৈয়দ হাশিম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. ↑  "Profiles of Governors of East Pakistan including Syed Hashim Raza"। *bangabhaban.gov.bd*। ৭ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১৭।
**মাসুদা খাতুন** (১৮৮৫-১৯২৬) ছিলেন বাঙালিদের মধ্যে নারীবাদ ও ধর্মনিরপেক্ষতায় পথপ্রদর্শকদের কাতারে। তার ছদ্মনাম মিসেস এম রহমান।

জীবনী
-----

মাসুদা খাতুন ১৮৮৫ খ্রিষ্টাব্দে এক সম্ভ্রান্ত পরিবারে জন্মগ্রহণ করেন। তার বাবা ছিলেন হুগলি জেলা, বেঙ্গল প্রেসিডেন্সি, ব্রিটিশ ভারতের আইনজীবী। তার বয়স যখন ১১ তখন তার বিয়ে হয়। তার স্বামী, মাহমুদুর রহমান ছিলেন কলকাতার রেজিস্ট্রার। তার সমকালীন নারীবাদী এবং ঘন ঘন কলম বন্ধু ছিলেন বেগম রোকেয়া সাখাওয়াত হোসেন।

পেশা
----

মাসুদা খাতুন লিখেছেন নারীদের অধিকার এবং নারীবাদ চর্চার উপর। তিনি সমালোচনা করেছেন রক্ষণশীল মুসলমানদের। ইসলামবাদ চর্চাকারীদের তিনি তার লেখায় সমালোচনা করেছেন। তিনি ছিলেন ধূমকেতু পত্রিকার নিয়মিত অবদানকারী। ধূমকেতু ছিল কাজী নজরুল ইসলামের সম্পাদনায় প্রকাশিত সাময়িকী। নজরুল যখন ভবিষ্যতের কবি হতে চলেছেন, তখন তার শুরুর দিককার একটি কবিতা বিষের বাঁশি উৎসর্গ করেছিলেন মাসুদা খাতুনকে। নজরুল উনার লেখাকে শ্রদ্ধা করতেন, মাসুদাকে ডাকতেন মা বলে। তিনি ছিলেন একজন দৃঢ় ধর্মনিরপেক্ষতাবাদী যিনি মুসলিম এবং হিন্দুদের মধ্যে ঐক্যের ডাক দিতেন। তিনি সিনেমা এবং কীর্তনগুলোয় যেতেন বোরকা না পরিধান করে। তৎকালীন সমাজে মুসলিম নারীরা বোরকা পড়বে না এটা মেনে নেয়ার  মত ছিল না। তিনি একটি পতিতাবৃত্তি পুনর্বাসন কেন্দ্র নির্মাণে সহায়তা করেন। তিনি পর্দা বনাম বঞ্চনা রচনায় নারীদের পর্দার মাধ্যমে কীভাবে ইসলাম পাশ কাটিয়ে বসিয়ে রেখেছে তার কঠোর সমালোচনা করেন।

মৃত্যু
------

মাসুদা খাতুন ১৯২৬ খ্রিষ্টাব্দে পরলোকগমন করেন। তার মৃত্যুর পর কাজী নজরুল ইসলাম তার একটি বই তাকে উৎসর্গ করেছিলেন তাকে অগ্নি নাগিনী সম্বোধন করে। তার স্বামী তার সকল রচনাকর্ম জোগাড় করে চানাচুর নামে ১৯২৭ খ্রিষ্টাব্দে প্রকাশ করেন।

তথ্যসূত্র
---------

1. ↑  Sarkar, Mahua (২০১০)। *Visible Histories, Disappearing Women: Producing Muslim Womanhood in Late Colonial Bengal* (ইংরেজি ভাষায়)। Duke University Press। পৃষ্ঠা 261। আইএসবিএন 0822389037।
2. ↑  Hossain, Anowar (২০০৩)। *Muslim women's struggle for freedom in colonial Bengal: (1873-1940)* (ইংরেজি ভাষায়)। Progressive Publishers। পৃষ্ঠা 158। আইএসবিএন 9788180640308।
3. ↑  Amin, Sonia। "Khatun, Masuda"। *en.banglapedia.org* (ইংরেজি ভাষায়)। Banglapedia। সংগ্রহের তারিখ ৫ নভেম্বর ২০১৭।
4. ↑  Amin, S. N. (১৯৯৬)। *The World of Muslim Women in Colonial Bengal, 1876-1939* (ইংরেজি ভাষায়)। BRILL। পৃষ্ঠা 200। আইএসবিএন 9004106421।
**গিরাভারু জনগোষ্ঠী** হল মালদ্বীপের অংশ গিরাভারু দ্বীপের আদিবাসী। তারা দ্রাবিড় বংশোদ্ভূত এবং মালদ্বীপের প্রাচীনতম দ্বীপ সম্প্রদায় হিসাবে বিবেচনা করা হয়, যা বৌদ্ধধর্ম ও দ্বীপপুঞ্জে একটি উত্তরের রাজবংশের আগমনের পূর্বে ছিল। তাদের পূর্বপুরুষরা ছিলেন প্রাচীন তামিল জাতি। অন্যান্য মূলধারার মালদ্বীপবাসীরা তাদের নিম্ন সামাজিক মর্যাদার বলে মনে করে। তারা ১৯৭২ সাল পর্যন্ত গিরাভারু দ্বীপে বসবাস করতো, কিন্তু পরে তাদেরকে মালে'তে স্থানান্তরিত করা হয়, জাতির রাজধানী যেখানে তারা স্থানীয় সামাজিক গোষ্ঠীর সাথে একত্রিত হয়েছিল।

ব্যুৎপত্তি
----------

*গিরাভারু* নামটি *গিরা* শব্দ থেকে উদ্ভূত বলে মনে করা হয় যার অর্থ "ক্ষয়" এবং *ভারু* অর্থ "মানুষ" বা "দ্বীপবাসী"।

উৎপত্তি
-------

গিরাভারুর বংশোদ্ভূতরা ভারতের মালাবার উপকূল ও শ্রীলঙ্কার উত্তর-পশ্চিম উপকূল থেকে আসা ব্যক্তিদের বংশধর, যারা সম্ভবত সঙ্গম সময়কালের (৩০০ খ্রিস্টপূর্বাব্দ-৩০০ খ্রিস্টাব্দ) কাছাকাছি দ্বীপে বসতি স্থাপন করেছিল। মালেতে রাজধানী ও রাজত্বের শাসন সম্পর্কে কিংবদন্তীতে তাদের উল্লেখ করা হয়েছে, যেখানে গিরাভারু লোকেরা মালেতে তার রাজ্য প্রতিষ্ঠার আগে একজন সফরকারী রাজা *কোইমালা কালোকে* অনুমতি দিয়েছিল। তারা ইন্দো-আর্য ভাষাভাষীদের সাথে ব্যাপকভাবে মিশে আধুনিক ধিভেহি জাতি তৈরি করেছিল।

তারা কঠোরভাবে একগামী ও বিবাহবিচ্ছেদ নিষিদ্ধ ছিল। তাদের লোককথা গান ও নৃত্যে সংরক্ষিত ছিল। তাদের সঙ্গীত অন্যান্য দ্বীপবাসীদের থেকে শ্রবণযোগ্যভাবে আলাদা ছিল। সবচেয়ে স্বতন্ত্র আইটেম ছিল ক্ষুদ্র নীল জপমালার নেকলেস যা অন্য কোন মালদ্বীপবাসী পরতেন না।

তথ্যসূত্র
---------

1. 1 2  Maloney, Clarence। "Maldives People"। সংগ্রহের তারিখ ২০০৮-০৬-২২।
2. 1 2 3  Kulikov, L.I. (২০১৪)। "Traces of castes and other social strata in the Maldives: a case study of social stratification in a diachronic perspective (ethnographic, historic, and linguistic evidence)": 199–213 [203]।
3. ↑  Godfrey, Tim (এপ্রিল ১৯৯৮)। *Dive Maldives: a guide to the Maldives Archipelago* (ইংরেজি ভাষায়)। Atoll Editions। পৃষ্ঠা 25। আইএসবিএন 9781876410001।
4. ↑  Ellis, Royston (২০০৮-০১-০১)। *Maldives* (ইংরেজি ভাষায়)। Bradt Travel Guides। আইএসবিএন 9781841622668।
5. ↑  Xavier Romero-Frias, *The Maldive Islanders, A Study of the Popular Culture of an Ancient Ocean Kingdom*
একই নামের অন্য ব্যক্তির জন্য মোস্তফা কামাল (দ্ব্যর্থতা নিরসন) দেখুন।

**মোস্তফা কামাল** (জন্ম:১৯৬৬ খ্রি.) বাংলাদেশ সিভিল সার্ভিসের একজন কর্মকর্তা। তিনি সচিব পদমর্যাদায় ভূমি সংস্কার বোর্ডের চেয়ারম্যান এবং পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করেছেন। বর্তমানে তিনি নৌপরিবহন মন্ত্রণালয়ে সচিব হিসেবে দায়িত্ব পালন করছেন।

প্রাথমিক জীবন
-------------

কামাল ১৯৬৬ খ্রিষ্টাব্দে চাঁদপুরের শাহরাস্তি উপজেলায় জন্মগ্রহণ করেন। তিনি সূচিপাড়া হাইস্কুল থেকে ১৯৮১ খ্রিষ্টাব্দে মাধ্যমিক ও কুমিল্লা ভিক্টোরিয়া সরকারি কলেজ থেকে ১৯৮৩ খ্রিষ্টাব্দে উচ্চমাধ্যমিক পাস করেন। তিনি ঢাকা বিশ্ববিদ্যালয় থেকে হিসাববিজ্ঞান বিষয়ে ১৯৮৬ খ্রিষ্টাব্দে বিকম (সম্মান) ও ১৯৮৭ খ্রিষ্টাব্দে এমকম ডিগ্রি লাভ করেন। এছাড়া তিনি বিজ্ঞান ও প্রযুক্তি বিশ্ববিদ্যালয় চট্টগ্রাম থেকে এমবিএ ডিগ্রি অর্জন করেন।

কর্মজীবন
--------

মোস্তফা কামাল বিসিএস (প্রশাসন) ক্যাডারের ১০ম ব্যাচের কর্মকর্তা হিসেবে ১৯৯১ খ্রিষ্টাব্দে সিভিল সার্ভিসে যোগদান করেন। মাঠ পর্যায়ে তিনি সহকারী কমিশনার, সহকারী কমিশনার (ভূমি), উপজেলা নির্বাহী কর্মকর্তা, অতিরিক্ত জেলা প্রশাসক ও জেলা প্রশাসক পদে দায়িত্ব পালন করেছেন। তিনি রাঙ্গামাটি ও খুলনার জেলা প্রশাসক ছিলেন। রাঙ্গামাটিতে জেলা প্রশাসক থাকাকালে তিনি শ্রেষ্ঠ জেলা প্রশাসক ও জাতীয় প্রাথমিক শিক্ষা পদক ২০১৪ লাভ করেন। এছাড়া খুলনার জেলা প্রশাসক থাকাকালে বাল্যবিবাহ প্রতিরোধে নেতৃত্বমূলক ভূমিকা পালনের জন্য তিনি কানাডিয়ান হাইকমিশন কর্তৃক ‘*এওয়ার্ড অব এক্সিলেন্স*’ লাভ করেন।

কামাল নবম জাতীয় সংসদে সংসদ উপনেতার একান্ত সচিব ও পঞ্চদশ সংবিধান সংশোধন (বিশেষ) কমিটিতে চেয়ারম্যানের একান্ত সচিব হিসেবে কর্মরত ছিলেন। তিনি জ্বালানী ও খনিজ সম্পদ বিভাগ ও স্বাস্থ্য সেবা বিভাগে অতিরিক্ত সচিব, পেট্রোবাংলার পরিচালক ও তিতাস গ্যাস ট্রান্সমিশন এন্ড ডিস্ট্রিবিউশন কোম্পানীর ব্যবস্থাপনা পরিচালক হিসেবেও দায়িত্ব পালন করেছেন। তিনি সচিব পদমর্যাদায় ভূমি সংস্কার বোর্ডের চেয়ারম্যান এবং পরিবেশ, বন ও জলবায়ু পরিবর্তন মন্ত্রণালয়ের সচিব হিসেবে দায়িত্ব পালন করেন। বর্তমানে তিনি নৌপরিবহন মন্ত্রণালয়ে সচিব হিসেবে দায়িত্ব পালন করছেন।

তথ্যসূত্র
---------

1. ↑  "বিমান ও ভূমি মন্ত্রণালয়ে নতুন সচিব"। *বার্তা২৪.কম*। ২৪ ডিসেম্বর ২০২০। সংগ্রহের তারিখ ১৩ জানুয়ারি ২০২৩।
2. ↑  "নয় মন্ত্রণালয়ে নতুন সচিব"। *যুগান্তর*। ১৯ মে ২০২২। সংগ্রহের তারিখ ১৩ জানুয়ারি ২০২৩।
3. 1 2  "মোস্তফা কামালের জীবন বৃত্তান্ত"। *নৌপরিবহন মন্ত্রণালয়*। ১৪ আগস্ট ২০২২ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২৩।
4. ↑  "পদোন্নতি পেয়ে সচিব হলেন পাঁচ কর্মকর্তা"। *প্রথম আলো*। ২৪ ডিসেম্বর ২০২০। সংগ্রহের তারিখ ১৩ জানুয়ারি ২০২৩।
5. ↑  "সচিব পর্যায়ে ব্যাপক রদবদল"। *আজকের পত্রিকা*। ১৮ মে ২০২২। সংগ্রহের তারিখ ১৩ জানুয়ারি ২০২৩।
**নরম্যান ফস্টার র‌্যামজে, জুনিয়র** একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।

জীবনী
-----

নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।

প্রকাশনা
--------

তথ্যসূত্র
---------

বহিঃসংযোগ
---------
বদর আউলিয়ার মাজার
**বদর আউলিয়া** বা **বদর শাহ** ছিলেন চট্টগ্রামের একজন পীর। ধারণা করা হয় তার সময়কাল ১৪শ শতক। কথিত আছে তার জ্বালানো চাটির আলোয় চট্টগ্রাম ভূত-প্রেত মুক্ত হয় বলে চট্টগ্রামের পুর্বতন নাম হয় চাটিগাঁ। চাটি বা চেরাগের নাম নিয়ে চট্টগ্রাম শহরে চেরাগী পাহাড় নামের একটি পাহাড় এখনো বিদ্যমান আছে। তাকে চট্টগ্রামের বারো আউলিয়ার অন্যতম বিবেচনা করা হয়। এছাড়াও তাকে পাঁচপীরের অন্যতম বিবেচনা করা হয়।প্রচলিত জনশ্রুতি থেকে জানা যায় , পীর বদর যখন চট্টগ্রামে আস্তানা গড়েন তখন চট্টগ্রামে জিন-পরীদের বাসস্থান ছিল।তাদের অত্যাচারে মানুষের জীবন যাপন দুরূহ হয়ে উঠেছিল। এমনি সময়ে একদিন পীর বদর সমুদ্রপথে চট্টগ্রাম অবতরণ করেন। তিনি চট্টগ্রামবাসীদেরকে জিন -পরীদের দৌরাত্ম্য থেকে মুক্তি দেন।এ কিংবদন্তির পেছনে যেটুকু সত্য নিহিত রয়েছে তা হচ্ছে এই যে,চট্টগ্রাম তৎকালে মগ-দস্যুদের কেন্দ্রস্থল ছিল এবং বাংলার প্রথম স্বাধীন সুলতান মোবারক শাহের আমলে (১৩৩৮-১৩৫০ খৃ.)তার সেনাপতি কদল খান গাজীর সহায়তায় শাহ বদরুদ্দীন আল্লামা ওরফে বদর পীর ও তাঁর সহচরগণ মগদেরকে পরাজিত ও বিতাড়িত করে চট্টগ্রামে মুসলিম শাসনের সূচনা করেন ।

অন্য নাম
--------

মায়ানমারের টেনাসেরিমের জনগণ তাকে মাদরা বলে ডাকত। আকিয়াবের অধিবাসীদের কাছে তিনি বুদ্ধ আউলিয়া বা বুদ্ধ সাহেব হিসেবে পরিচিত। চট্টগ্রামের অধিবাসীরা তাকে বিভিন্ন নামে ডাকে যেমন, বদর আলম, বদর আউলিয়া, বদর পীর বা পীর বদর ও বদর শাহ। মধ্যযুগীয় বাংলা সাহিত্যে তার নাম ‘শাহ বদর আলম’ হিসেবে পাওয়া যায়।

মাজার
-----

মূল নিবন্ধ: বদর আউলিয়ার দরগাহ
মাজারের পশ্চিম দেয়ালের বহির্ভাগের শিলালিপি
চট্টগ্রাম শহরের আন্দরকিলায় বক্সিরহাটের নিকটবর্তী বদরপট্টি বা **বদরপাতি** নামক স্থানে বদর আউলিয়ার মাজার অবস্থিত। প্রাচীরবেষ্টিত মাজার কমপ্লেক্সটির পূর্ব দিকে রয়েছে একটি প্রবেশপথ, সমাধিসৌধ ও একটি পাকা কুয়া। চতুর্ভুজাকার সমাধিসৌধটি অত্যন্ত পুরু ও শক্ত প্রাচীর দিয়ে নির্মিত হয়েছে। উপরে ছাদটি সামান্য ঢালু এবং একটি বড় গম্বুজ দ্বারা আচ্ছাদিত। মাজারের পশ্চিম ফাসাদে বেলেপাথরের একটি শিলালিপি রয়েছে। এছাড়া কয়েক খণ্ডে বিভক্ত একটি পাথর কাচের বাক্সে রক্ষিত রয়েছে। জনশ্রুতি অনুযায়ী এই পাথরে চেপে তিনি উপকূলে উপস্থিত হয়েছিলেন।[]

* বদর আউলিয়ার মাজারের নবনির্মিত গেইট

ঐতিহাসিকদের ধারণা বদর আউলিয়ার মাজার চট্টগ্রামের প্রাচীনতম ইমারত। মোগল ঐতিহাসিক শিহাব-উদ-দিন তালিশের (আনুমানিক ১৬৬৬ খ্রিষ্টাব্দ) বিবরণে বদর আউলিয়ার মাজারের উল্লেখ আছে।

তথ্যসূত্র
---------

1. ↑  দৈনিক ইত্তেফাকের আর্কাইভে
2. 1 2 3  বাংলাপিডিয়ায় বদর আউলিয়া
3. ↑  "বাংলাদেশে ইসলাম | পাঠাগার"। *www.pathagar.org*। সংগ্রহের তারিখ ২০২৩-১২-২৭।
4. ↑  চট্টগ্রামের প্রাচীন ইমারত - প্রথম আলো

বহি:সংযোগ
---------

* বাংলাপিডিয়া [*স্থায়ীভাবে অকার্যকর সংযোগ*]
**বাদশাহ হামাদ কজওয়ে** সৌদি আরব এবং বাহরাইনকে সংযুক্ত করার জন্য বাহরাইন উপসাগরের উপর দিয়ে সেতু, সড়ক ও রেলপথের সমন্বিত প্রস্তাবিত 'কজওয়ে', যার নির্মাণকাজ বর্তমান বাদশাহ ফাহাদ কজওয়ের সমান্তরালে চলছে। এটি বাহরাইন ও সৌদি আরবকে সংযুক্ত করা দ্বিতীয় সেতু। কজওয়েটি প্রায় ২৫ কিলোমিটার দীর করার জন্য পরিকল্পিত। বাদশাহ ফাহাদ কজওয়ের যানযট কমানোর লক্ষ্যে এটিতে যাত্রীবাহী ট্রেন, মালবাহী ট্রেন এবং মালবাহী যানবাহনকে চলয়াচলের উপযোগী করে নির্মাণের জন্য পরিকল্পিত। কজওয়েটির অনুমিত নির্মাণকাল ৪ বছর এবং ব্যয় $৫ বিলিয়ন মার্কিন ডলার এবং এটি প্রস্তাবিত ২১৭০ কিলমিটার দীর্ঘ উপসাগরীয় রেলওয়ের একটি অংশ হবে। এই কজওয়ে'র মাধমে বাহরাইনের সাথে মূল আরব উপদ্বীপের সাথে রেল যোগাযোগ স্থাপিত হবে।

ইতিহাস
------

২০১৪ সালের সেপ্টেম্বরে জেদ্দায় বাহরাইনের বাদশাহ হামাদ বিন ঈসা আল খলিফা এবং সৌদি আরবের বাদশাহ আবদুল্লাহ বিন আবদুল আজিজের মধ্যে বৈঠকের সময় কজওয়েটি প্রথম প্রস্তাব করা হয়েছিল। এসএনসি লাভালিন নামক নির্মাণসংস্থাকে প্রকল্পের সম্ভাব্যতা অধ্যয়নের জন্য নিযুক্ত করা হয়েছিল।
২০১৬ সালের ডিসেম্বরে বাদশাহ সালমান বিন আবদুল আজিজের বাহরাইন সফরের সময়, দুই দেশ প্রকল্পটি বাস্তবায়নের জন্য একটি চুক্তি স্বাক্ষর করে। তারা কজওয়ে নির্মাণের জন্য সমীক্ষা করতেও সম্মত হয়। প্রকল্পটি বেসরকারি খাতের অর্থায়নে পরিচালিত হচ্ছে।

তথ্যসূত্র
---------

1. ↑  "Second bridge to link Kingdom and Bahrain"। Arab News। ৭ সেপ্টেম্বর ২০১৪। সংগ্রহের তারিখ ২২ নভেম্বর ২০১৪।
2. 1 2  Habib Toumi Bureau Chief (৭ সেপ্টেম্বর ২০১৪)। "King Hamad Causeway to be used by trains, vehicles"। Gulf News। সংগ্রহের তারিখ ২২ নভেম্বর ২০১৪।
3. ↑  "New Bahrain-Saudi causeway to cost $5 bln"। AFP। ৮ সেপ্টেম্বর ২০১৪। সংগ্রহের তারিখ ২২ নভেম্বর ২০১৪।
4. 1 2 3  Chief, Habib Toumi, Bureau (৯ ডিসেম্বর ২০১৬)। "Saudi Arabia, Bahrain explore new causeway project"। *GulfNews*। সংগ্রহের তারিখ ১১ ফেব্রুয়ারি ২০১৭।
5. 1 2  UK, DVV Media। "Bahrain progresses rail plans"। *Railway Gazette* (ইংরেজি ভাষায়)। সংগ্রহের তারিখ ১১ ফেব্রুয়ারি ২০১৭।
6. ↑  "KSA-Bahrain agreement on King Hamad Causeway hailed"। *Arab News* (ইংরেজি ভাষায়)। ১১ ডিসেম্বর ২০১৬। সংগ্রহের তারিখ ১১ ফেব্রুয়ারি ২০১৭।

প্রবেশদ্বার: সেতুপতাকা সৌদি আরব বাহরাইন মধ্যপ্রাচ্য
**মাওলানা খলিল উল্লাহ** একজন বাংলাদেশি ইসলামি শিক্ষাবিদ, ধর্ম প্রচারক ও লেখক ছিলেন। তিনি আনুমানিক ১৯১২ সাল থেকে ১৯১৭ সাল পর্যন্ত রাজশাহী মাদ্রাসার অধ্যক্ষ ছিলেন। তিনি রাজশাহী কলেজ ও কলকাতা আলিয়া মাদ্রাসার অধ্যাপক ছিলেন। তার গবেষণা কর্ম বইসমূহ সেইসময়ে জনপ্রিয় ছিলো। ফারসি সাহিত্যে বিশেষ অবদানের জন্য তিনি তৎকালীন বাংলার গভর্ণর কর্তৃক রৌপ্যপদক পেয়েছিলেন।

জন্ম ও পরিচয়
-------------

খলিল উল্লাহ ১৮৫৮ সালে সেই সময়ের সিলেট জেলার হিংগাজিয়া থানার (বর্তমানে কুলাউড়া থানা) ভাটেরা পরগণা নামক ঐতিহাসিক স্থানের বড়গাঁও নামক গ্রামের এক মুসলিম পরিবারে জন্মগ্রহণ করেন। সেই সময়ে তাদের বাড়ি মৌলভি বাড়ি নামে এলাকাতে পরিচিত ছিলো। তার পিতার নাম মৌলভী মোহাম্মদ কলিম উল্লাহ। তার বাবাও একজন আলেম ও ধর্মপ্রান মুসলিম ছিলেন।

শিক্ষা জীবন
-----------

খলিল উল্লাহ স্থানীয়ভাবে প্রাথমিক শিক্ষা সম্পন্ন করে ঢাকা আলিয়া মাদ্রাসায় ভর্তি হন। এখানেই তিনি দাখিল, আলিম ও ফাজিল ডিগ্রি অর্জন করেন। অবশেষে একই মাদ্রাসা থেকে ১৮৮৫ সালে বর্তমানে কামিল সমমান ডিগ্রি অর্জন করেন। সেই সময়ে অবিভক্ত বাংলাতে ৫টি আলিয়া মাদ্রাসা নিয়ে একটি শিক্ষাবোর্ড ছিলো, তিনি এই ৫টি মাদ্রাসার সম্মিলিত মেধা তালিকায় ১ম স্থান দখল করে স্বর্ণপদক লাভ করে।

কর্মজীবন
--------

তিনি কামিল পাশ করার পরে অবিভক্ত বাংলা সরকারের শিক্ষা কার্যক্রমে যোগদান করেন এবং রাজশাহী আলিয়া মাদ্রাসায় ১৮৮৫ থেকে ১৯১৭ সাল পর্যন্ত অধ্যাপনা শুরু করেন। পরবর্তীতে তিনি কলকাতা আলিয়া মাদ্রাসায় শিক্ষকতা করেছেন। তিনি কিছুদিন রাজশাহী কলেজের ফার্সি বিভাগের অধ্যাপনাও করেছেন। সবশেষে তিনি রাজশাহী মাদ্রাসার অধ্যক্ষ হিসাবে যোগদান করেন। অধ্যক্ষ থাকা অবস্থায় তিনি ১৯১৭ সালে চাকরি থেকে অবসর গ্রহন করেন।

গ্রন্থপঞ্জি
-----------

খলিল উল্লাহর সাহিত্যকর্মকান্ড তৎকালীন শিক্ষাবিদগণের নিকট বেশ সমাদৃত ছিল। তিনি মুলত ফারসি ভাষার সাহিত্যিক হলেও, আরবি ও উর্দু ভাষায়ও তার পান্ডিত্য ছিল। তার বেচে থাকাকালীন ৮টি গ্রন্থ বই আকারে বের হয়েছিলো। সেগুলো:

* *আফলাতুল মাওয়াছিরিন*
* *কসিদায়ে লামিয়া মসমাতুল কায়েদ*
* *তওহীদুল কায়েনিন*
* *ছুলিছ ফারসি*
* *মি বায়েদিদ*
* *গুলজারে খলিল*
* *কাশকুলে খলিল*

তার এই বইসমূহ তৎকালীন সময়ে বেশ সমাদৃত ছিলো, এসব বইয়ের কিছু অংশবিশেষ এখনো ঢাকা বিশ্ববিদ্যালয় ও ইসলামী বিশ্ববিদ্যালয় কুষ্টিয়ার কেন্দ্রীয় গ্রন্থাগারে সংরক্ষিত আছে। তিনি একজন আলেম ও হলেও, সেই সময়ের সকল কুসংস্কার থেকে দূরে থেকে সাহিত্য চর্চা করেছেন।

মৃত্যু
------

খলিল উল্লাহ ১৯৪৩ সালে ৮৫ বছর বয়সে বার্ধক্যজনিত তার নিজ গ্রামে মৃত্যুবরন করেন। বাড়ির নিকটেই পারিবারিক কবরস্থানে তাকে দাফন করা হয়।

তথ্যসূত্র
---------

1. ↑  আহমদ, নোমান। "অবিভক্ত বাংলার এক বরেণ্য শিক্ষাবিদ অধ্যক্ষ মাওলানা খলিল উল্লাহ"। *eibela.net*। সংগ্রহের তারিখ ২০২২-০৮-২০।
2. ↑  "বরেণ্য শিক্ষাবিদ অধ্যক্ষ মাওলানা খলিল উল্লাহ"। *সিলেটের ডাক* (ইংরেজি ভাষায়)। ২০২২-০৩-০৫। সংগ্রহের তারিখ ২০২২-০৮-২০।
**বাংলাদেশ জাতীয় লীগ** আতাউর রহমান খান ছিলেন দলের শীর্ষ নেতা।

ইতিহাস
------

পাকিস্তান আমলে পূর্ব বাংলার সাবেক মূখ্যমন্ত্রী আতাউর রহমান খানের নেতৃত্বে ১৯৬৯ সালের ২০শে জুলাই জাতীয় লীগ গঠিত হয়। আতাউর রহমান খান ১৯৭০ সালের পাকিস্তানের জাতীয় পরিষদ নির্বাচনে ঢাকা-৩ আসন থেকে নির্বাচনে প্রতিদ্বন্দ্বিতা করে পরাজিত হন।১৯৭১ সালে বাংলাদেশের স্বাধীনতা যুদ্ধের পর ১৯৭৩ সালে অনুষ্ঠিত প্রথম জাতীয় সংসদ নির্বাচনে জাতীয় লীগের হয়ে ঢাকা-১৯ আসন থেকে জাতীয় সংসদের সদস্য নির্বাচিত হন আতাউর রহমান খান। পরবর্তীতে শেখ মুজিবুর রহমানের নেতৃত্বাধীন বাকশাল-এ যোগ দিয়ে এর কেন্দ্রীয় কমিটির সদস্য হন। শেখ মুজিবুর রহমানের মৃত্যুর পর বাকশালের বিলুপ্তি হলে তিনি জাতীয় লীগ পুনরায় সংগঠিত করেন। ১৯৭৯ সালে অনুষ্ঠিত ২য় সংসদ নির্বাচনে তিনি ঢাকা-২১ আসন থেকে সংসদ সদস্য নির্বাচিত হন। ১৯৮৩ - ১৯৮৪ সাত দলীয় জোটের অন্যতম সদস্য হিসেবে এরশাদ সরকারের সামরিক শাসনের বিরুদ্ধে আন্দোলন করলেও পরবর্তীকালে মত পরিবর্তন করে এরশাদ সরকারের মন্ত্রিসভায় যোগ দিলে জাতীয় লীগ বিলুপ্ত হয়।

তথ্যসূত্র
---------

1. ↑  "List of 1st Parliament Members"। *www.parliament.gov.bd*। সংগ্রহের তারিখ ২০২০-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Falling short by five seats"। *The Daily Star* (ইংরেজি ভাষায়)। ২০১৯-০১-০২। সংগ্রহের তারিখ ২০২০-০৭-১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**কাতি বিহু**, **কঙালি বিহু** নামেও পরিচিত, একটি কৃষি লোক উৎসব যা ভারতের আসাম রাজ্যে আহিন-কাতি (বাংলায়: আশ্বিন-কার্তিক) সংক্রান্তিতে উদযাপিত হয়। এটি আসামের তিনটি জাতীয় উৎসবের মধ্যে একটি, ভোগালি বিহু এবং রঙ্গালি বিহুর পাশাপাশি। কাতি বিহু ধানের চারা স্থানান্তরের সময় এবং তাজা ফসল কাটার ঋতুর সূচনাকে চিহ্নিত করে। উত্সবটি কাঙ্গালি বিহু বা দরিদ্র বিহু নামেও পরিচিত, কারণ এটি বছরের সেই সময়ে খালি শস্যভাণ্ডার এবং খাবারের কম প্রাপ্যতার প্রতীক।

কাতি বিহুর আচার ও তাৎপর্য
-------------------------

কাতি বিহুর সময়, লোকেরা তাদের বাড়ির বিভিন্ন জায়গায় প্রদীপ বা চাকি জ্বালায়, যেখানে তুলসী গাছটি রয়েছে সেই আঙ্গিনা বা উঠান সহ। উৎসবের জন্য তুলসী গাছটি পরিষ্কার করা হয় এবং তুলসী ভেটি নামে একটি মাটির মঞ্চে রাখা হয়। লোকেরা তাদের পরিবারের মঙ্গল এবং ভাল ফসল পাওয়ার জন্য দেবী তুলসীর কাছে নৈবেদ্য দেয় এবং প্রার্থনা করে। পুরো কার্তিক মাস জুড়েই চলে এই আচার।

আকাশ বন্তির আলোকসজ্জা
---------------------

লোকেরা তাদের ধান ক্ষেতে আকাশ বন্তি বা আকাশ প্রদীপ নামে একটি বিশেষ প্রদীপ জ্বালায়, যা সরিষার তেল দ্বারা জ্বালানো হয় এবং বাঁশের খুঁটির ডগায় উঁচু করে রাখা হয়। এই ঐতিহ্যটি প্রাচীন উদযাপনের সময় থেকে শুরু করে যখন ধানের ক্ষেতে লণ্ঠন পোকামাকড়কে আকৃষ্ট করত এবং প্রাকৃতিক কীটনাশক হিসাবে পরিবেশন করত। লোকেরা বিশ্বাস করে যে এই আলোকিত প্রদীপগুলি তাদের পূর্বপুরুষদের স্বর্গের দিকে পরিচালিত করবে এবং ফসল রক্ষার জন্য পোকামাকড়কে হত্যা করার জন্য শিখার দিকে টেনে আনবে।

কাতি বিহুর আত্মা
----------------

কাতি বিহু সমগ্র রাজ্যের দ্বারা অত্যন্ত আন্তরিকতার সাথে উদযাপিত হয়, এবং এটিকে দেশের সবচেয়ে বড় পর্যবেক্ষণগুলির মধ্যে একটি হিসাবে বিবেচনা করা হয়। যদিও উত্সবটি অন্য দুটি বিহু উত্সবের মতো জমকালোভাবে উদযাপিত হয় না, তবে ছুটির চেতনা বিগত বছরের প্রতিফলিত হয়। এটি একটি সেবা, তপস্যা এবং একটি ভাল ভবিষ্যতের জন্য আশার সময়। উৎসবটি ধর্ম, সামাজিক মর্যাদা বা বর্ণ নির্বিশেষে জীবনের সকল স্তরের লোকেরা পালন করে এবং এটি তাদের তাদের শর্তের গাম্ভীর্য উদযাপন করতে একত্রিত করে।

কাতি বিহু একটি ঐক্যবদ্ধ উৎসব হিসেবে
-----------------------------------

উপসংহারে, কাতি বিহু হল একটি অনন্য উৎসব যা ফসল কাটার ঋতুর সূচনা এবং বীজ বপনের সময় কৃষকদের কষ্টের প্রতীক। ভাল ফসল এবং তাদের পরিবারের মঙ্গলের জন্য প্রার্থনা করার জন্য লোকেদের একত্রিত হওয়ার এটি একটি সময়। উত্সবের গাম্ভীর্য এবং সরলতা এটিকে একটি বিশেষ উপলক্ষ করে তোলে এবং এটি সমগ্র আসাম রাজ্য দ্বারা অত্যন্ত আন্তরিকতার সাথে উদযাপিত হয়।

তথ্যসূত্র
---------

বহিঃসংযোগ
---------
টোকিওর বিজ্ঞান জাদুঘরে নাগাওকার ত্রাণ
**নাগাওকা হানতারো** (জাপানি ভাষায়: 長岡 半太郎, ইংরেজি ভাষায়: Nagaoka Hantarō) (১৫ই আগস্ট, ১৮৬৫ - ১১ই ডিসেম্বর, ১৯৫০) ছিলেন বিখ্যাত জাপানী পদার্থবিজ্ঞানী এবং জাপানে পদার্থবিজ্ঞান শিক্ষা ও গবেষণার অগ্রদূত। তিনি জাপানের মেইজি যুগের প্রথম দিককার একজন গুরুত্বপূর্ণ ব্যক্তিত্ব সেদেশে বিজ্ঞানের প্রসারে যার উল্লেখযোগ্য ভূমিকা ছিল। তিনি জার্মানির ইউনিভার্সিটি অফ মিউনিখ-এ পড়াশোনা করতে গিয়েছিলেন সেসময় মিউনিখে অধ্যয়নরত লুডভিগ বোলৎসমানের লেকচার শুনতে। তার বেশ কিছু চিঠি থেকে বোলৎসমানের শিক্ষকতা জীবন সম্পর্কে জানা যায়।

তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন।

সম্মাননা
--------

* ১৯৩৭ - জাপান সরকার কর্তৃক অর্ডার অফ কালচার।
* নাগাওকা খাদ - চাঁদের একটি সংঘর্ষ খাদের নাম রাখা হয়েছে তার নামে।

তথ্যসূত্র
---------

1. ↑  Carlo Cercignani, Politecnico di Milano, *Ludwig Boltzmann The Man Who Trusted Atoms*; অক্সফোর্ড ইউনিভার্সিটি প্রেস। প্রথম প্রকাশ - ১৯৯৮।
2. ↑  B. Bryson (২০০৩)। *A Short History of Nearly Everything*। Broadway Books। আইএসবিএন 0767908171।
তারা তালিকা থেকে পরশু মণ্ডলের (গ্রিক পুরাণ থেকে পের্সেউস পরে) ছবি প্রকাশিত করেছে জার্মান জ্যোতির্বিজ্ঞানী ইয়োহানেস হেভেলিউস ১৬৯০ সালে।
**তারা তালিকা** (ইংরেজি: Star catalogue) হল এক ধরনের জ্যোতির্বৈজ্ঞানিক তালিকা যা মহাকাশের সকল তারার তালিকা প্রণয়ন করে। জ্যেতির্বিজ্ঞানে অনোক তারার নামকরণ করা হয় কেবলমাত্র তার তালিকা নম্বর দিয়ে। তারার সংখ্যা এত বেশি যে একটিমাত্র তালিকায় সবগুলোকে নিয়ে আসা প্রায় অসম্ভব। এজন্যই প্রচুর তারা তালিকা দেখা যায়। অধিকাংশ আধুনিক তারা তালিকার ইলেক্ট্রনিক রুপ রয়েছে এবং সেগুলো নাসার অ্যাস্ট্রোনমিক্যাল ডাটা সেন্টার থেকে বিনামূল্যে ডাউনলোড করা যায়।

ঐতিহাসিক তালিকাসমূহ
-------------------

পৃথিবীর প্রথম তারা তালিকা প্রণয়ন করেন চৈনিক জ্যোতির্বিদ গ্যান ডি (Gan De), খ্রিস্টপূর্ব ৪র্থ শতাব্দীতে।

দ্বিতীয় শতাব্দীতে টলেমীর আলমাজেস্ট গ্রন্থের অংশ হিসেবে একটি তারা তালিকা প্রকাশিত হয়। এতে টলেমী আলেক্সান্দ্রিয়া হতে দৃশ্যমান ১,০২২ টি তারার তালিকা প্রণয়ন করেন। প্রায় এক হাজার বছর এই তালিকাটি আরব এবং পশ্চিমা বিশ্বে আদর্শ হিসেবে গ্রহণযোগ্য ছিল। অবশ্য টলেমীর তালিকাটিও পূর্বতন তারা তালিকা প্রণেতা হিপ্পার্কাসের তালিকার উপর অনেকাংশেই নির্ভরশীল ছিল। এটি দ্বিতীয় খ্রস্টপূর্বাব্দে প্রকাশিত হয়। এছাড়া ৩০০ খৃস্টপূর্বাব্দে টিমোচ্যারিস কর্তৃক প্রণীত একটি তালিকার কথাও জানা যায়।

বেয়ারের তালিকা
---------------

তারাদের নামকরণের ক্ষেত্রে মধ্যযুগে প্রণীত দুইটি তারা তালিকার পদ্ধতি বর্তমান যুগেও ব্যবহৃত হয়ে আসছে। এর একটি হল বেয়ারের তালিকা এবং অপরটি ফ্ল্যামস্টিড তালিকা।

মূল নিবন্ধ: বেয়ার সূচক
জোহান বেয়ার তার ইউরানোমেট্রিয়াতে উজ্জ্বল তারাদের একটি তালিকা প্রণয়ন করেন।

মূল নিবন্ধ: ফ্ল্যামস্টিড সূচক
জন ফ্ল্যামস্টিড তার হিস্টোরিয়া সেলেস্টিস ব্রিটানিকা গ্রন্থে একটি তারা তালিকা প্রণয়ন করেন।

সম্পূর্ণ আকাশের তারাসমূহের তালিকাসমূহ
-------------------------------------

### এইচডি/এইচডিই

মূল নিবন্ধ: হেনরি ড্র্যাপার তালিকা
### এসএও

মূল নিবন্ধ: স্মিথসোনিয়ান অ্যাস্ট্রোফিজিক্যাল অবজারভেটরি তারা তালিকা
### বিডি/সিডি/সিপিডি

মূল নিবন্ধ: ডুর্খমুস্টারাং
### এসি

### ইউএসএনও-বি১.০

বিশেষায়িত তালিকাসমূহ
---------------------

### এডিএস

### বিএস, বিএসসি, এইচআর

মূল নিবন্ধ: উজ্জ্বল তারা তালিকা
### জিজে

### জিসিটিপি

### এইচআইপি

আরও দেখুন
---------

* তারা তালিকাসমূহের তালিকা

বহিঃসংযোগ
---------

* NASA Astronomy Data Center
* Centre de Données astronomiques de Strasbourg  ওয়েব্যাক মেশিনে আর্কাইভকৃত ২৩ জুন ২০০৭ তারিখে
* Sloan Digital Sky Survey
* IAU FAQ on "Naming Stars"
* Name a Star? The Truth about Buying Your Place in Heaven
* Astronomical Catalog Designations: Standardized List for Online Databases
* Hartmut Frommert's list of star catalogues  ওয়েব্যাক মেশিনে আর্কাইভকৃত ২৩ এপ্রিল ২০০৬ তারিখে
**ড. ওসমান ফারুক** বাংলাদেশ জাতীয়তাবাদী দলের রাজনীতিবিদ এবং বাংলাদেশের প্রাক্তন শিক্ষামন্ত্রী ।  তিনি বাংলাদেশ কৃষি বিশ্ববিদ্যালয়ের শিক্ষক ছিলেন। কিশোরগঞ্জ-৪ আসন থেকে ২০০১ সালে অষ্টম জাতীয় সংসদ নির্বাচনে বিজয়ী সংসদ সদস্য নির্বাচিত হন।

কর্মজীবন
--------

ড. ওসমান ১৯৭০ সালে বাংলাদেশ কৃষি বিশ্ববিদ্যালয়ে সহযোগী অধ্যাপক হিসেবে হিসেবে যোগ দেন। তিনি সেখানে অপারেশন ও মার্কেটিং বিষয়ে শিক্ষকতা করেন। ২০০১ সালে বাংলাদেশ জাতীয়তাবাদী দল বিএনপিতে যোগ দেন । বিএনপির হয়ে কিশোরগঞ্জ-৪ আসন থেকে ২০০১ সালে অষ্টম জাতীয় সংসদ নির্বাচনে অংশ নিয়ে সংসদ সদস্য নির্বাচিত হন। ওই সংসদ নির্বাচনে খালেদা জিয়া সরকারের মন্ত্রীসভায় শিক্ষামন্ত্রী হিসেবে নিয়োগ পান। তিনি বাংলাদেশের প্রাক্তন প্রধানমন্ত্রী খালেদা জিয়ার উপদেষ্টা ।

১৯৭১ বাংলাদেশের মুক্তিযুদ্ধের সময় যুদ্ধাপরাধের অভিযোগে ড. ওসমানের বিরুদ্ধে ২০১৬ সালে তদন্ত করা হয়েছিলো ।  তিনি যুদ্ধাপরাধে জড়িত থাকার বিষয়টি অস্বীকার করেছেন।

শিক্ষা জীবন
-----------

ওসমান ১৯৫৬ সালে সেন্ট গ্রেগরীজ স্কুলে থেকে মেট্রিকুলেশন, ১৯৫৮ সালে ঢাকা কলেজ থেকে ইন্টারমিডিয়েট পাশ করেন। পরে তিনি ঢাকা বিশ্ববিদ্যালয়ে ভর্তি হন এবং ১৯৬১ সালে অর্থনীতি বিষয়ে স্নাতক সম্মান ১৯৬২ সালে স্নাতকোত্তর ডিগ্রি অর্জন করেন।

১৯৬৩ সালে তিনি মার্কিন সরকারের অধীন বেসামরিক বৈদেশিক সাহায্য প্রদানকারী সংস্থা ইউএসএইড ফেলোশিপ প্রোগ্রাম-এ অংশ নেন। ১৯৬৪ সালে যুক্তরাষ্ট্র-টেক্সাস বিশ্ববিদ্যালয় থেকে কৃষি অর্থনীতিতে এমএস ডিগ্রি অর্জন করেন। ১৯৭০ সালে কর্নেল ইউনিভার্সিটি থেকে কৃষি অর্থনীতি বিষয়ে ডক্টরেট ডিগ্রি অর্জন করেন।

ব্যক্তিগত জীবন
--------------

ডঃ এম ওসমান ফারুকের পৈতৃক নিবাস কিশোরগঞ্জ জেলার করিমগঞ্জ উপজেলার গুজাদিয়া ইউনিয়ন এর বৈরাটিয়াপাড়া গ্রামে। তিনি ১৯৪০ সালের ১৮ জুলাই জন্মগ্রহণ করেন। পিতা শিক্ষাবিদ ও বিজ্ঞানী ড. মুহাম্মদ ওসমান গনি ঢাকা বিশ্ববিদ্যালয় ও কৃষি বিশ্ববিদ্যালয়ের উপাচার্য ছিলেন। তার মা শামসুন নাহার গনি।

তথ্যসূত্র
---------

1. ↑  "ICT to probe war crimes charges against Osman Faruk"। *Samakal Online Version*। Samakal Online English Version। সংগ্রহের তারিখ ২৯ জানুয়ারি ২০১৭।
2. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "BNP: Allegations against Dr Osman Faruk absurd"। *archive.dhakatribune.com* (ইংরেজি ভাষায়)। Dhaka Tribune। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৭।
4. ↑  "Baseless, BNP's Faruk says on anti-liberation allegations"। *The Daily Star* (ইংরেজি ভাষায়)। ৪ মে ২০১৬। সংগ্রহের তারিখ ২৯ জানুয়ারি ২০১৭।
5. ↑  "War crimes allegation against Osman 'funny': BNP"। *New Age*। ৬ মে ২০১৬। ২ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৭।
6. ↑  "ড. এম ওসমান ফারুক"। *কিশোরগঞ্জ ডট কম*। ২০১০-০৬-২৬। ২০১৯-০৯-১৩ তারিখে মূল থেকে আর্কাইভ করা। সংগ্রহের তারিখ ২০১৯-০৯-১৮।

উইকিমিডিয়া কমন্সে **ওসমান ফারুক** সংক্রান্ত মিডিয়া রয়েছে।
**তাকসিম আহমেদ খান** একজন বাংলাদেশী প্রকৌশলী এবং ঢাকা ওয়াসার ব্যবস্থাপনা পরিচালক।

শিক্ষাজীবন
----------

তাকসিম সেন্ট গ্রেগরিজ স্কুল থেকে মাধ্যমিক ও নটর ডেম কলেজ থেকে উচ্চমাধ্যমিক শিক্ষা সম্পন্ন করেন। কলেজ জীবন শেষে ১৯৭৫ সালে তিনি উচ্চশিক্ষার জন্য রাশিয়ায় যান এবং ১৯৮১ সালে মস্কোর একটি বিশ্ববিদ্যালয় থেকে যন্ত্রপ্রকৌশলে স্নাতকোত্তর ডিগ্রি অর্জন করেন।

কর্মজীবন
--------

শিক্ষাজীবন শেষে ১৯৮১ সালে দেশে ফিরে তাকসিম ফিলিপস বাংলাদেশ লিমিটেডের প্রোডাকশন ইঞ্জিনিয়ার হিসেবে কর্মজীবন শুরু করেন। এরপর ১৯৮৮ থেকে তিনি ঢাকার আন্তর্জাতিক উদরাময় গবেষণা কেন্দ্রে প্রধান প্রকৌশলী হিসেবে যোগদান করেন এবং ১৯৯৮ সাল পর্যন্ত এ দায়িত্ব পালন করেন।

২০০৯ সালের ১৪ অক্টোবর তিনি ঢাকা পানি সরবরাহ ও পয়ঃনিষ্কাশন কর্তৃপক্ষ (ওয়াসা)-এর ব্যবস্থাপনা পরিচালক পদে নিযুক্ত হন। এরপর আরও পাঁচবার তার মেয়াদ বর্ধিত করা হয়।

বিতর্ক
------

২০১৯ সালের ২০ এপ্রিল টিআইবির এক প্রতিবেদনের প্রতিক্রিয়া জানাতে গিয়ে তাকসিম ওয়াসার সরবরাহকৃত পানিকে শতভাগ সুপেয় বলে দাবি করেন। জনসাধারণের পাশাপাশি সরকারি প্রতিষ্ঠান সম্পর্কিত সংসদীয় স্থায়ী কমিটিও তার এ মন্তব্যের সমালোচনা করে। ২০১৯ সালে তিনি বুড়িগঙ্গা নদীতে কোনো পয়ঃনিষ্কাশন লাইন নেই বলে মন্তব্য করলে বাংলাদেশ উচ্চ আদালত তার মন্তব্যের সমালোচনা করে।

২০১১ সালে দূষণ কমাতে বুড়িগঙ্গায় প্রবাহিত সব পয়ঃনিষ্কাশন লাইন বন্ধ করতে ওয়াসাকে নির্দেশ দিয়েছিল আদালত। এ নির্দেশনা অমান্য করায় এবং আদালতে মিথ্যা বলায় ২০২০ সালের ২৩ জানুয়ারি তার বিরুদ্ধে আদালত অবমাননার রুল জারি করে উচ্চ আদালত।

তথ্যসূত্র
---------

1. ↑  "Gregorian Alumni Club launched"। *ডেইলি স্টার* (ইংরেজি ভাষায়)। ৩০ অক্টোবর ২০১৭। সংগ্রহের তারিখ ৩ জুন ২০২২।
2. ↑  "ঢাকা ওয়াসায় বেড়েছে স্বচ্ছতা, কমেছে ভোগান্তি"। *আরটিভি*। ২৬ জানুয়ারি ২০২২। সংগ্রহের তারিখ ৩ জুন ২০২২।
3. ↑  "Taqsem A. Khan"। *গ্লোবাল ওয়াটার সামিট*। ৩১ মার্চ ২০১৬। সংগ্রহের তারিখ ৩ জুন ২০২২।
4. ↑  "ওয়াসার পানি শতভাগ সুপেয়: এমডি"। *প্রথম আলো*। ২০ এপ্রিল ২০১৯। সংগ্রহের তারিখ ১৮ জুন ২০২২।
5. ↑  ""Poor Service, Waterlogging: JS body blasts Wasa boss for utility's failure""। *ডেইলি স্টার* (ইংরেজি ভাষায়)। ২১ অক্টোবর ২০১৯। সংগ্রহের তারিখ ১৮ জুন ২০২২।
6. ↑  "বুড়িগঙ্গায় সুয়ারেজ লাইন সরাতে ওয়াসাকে ৬ মাস সময় দিলেন হাইকোর্ট"। *নয়া দিগন্ত*। ৮ ডিসেম্বর ২০১৯। সংগ্রহের তারিখ ১৮ জুন ২০২২।
7. ↑  "ওয়াসার এমডি তাকসিম খানের বিরুদ্ধে আদালত অবমাননার রুল"। *বাংলা ট্রিবিউন*। ২৩ জানুয়ারি ২০২০। সংগ্রহের তারিখ ১৮ জুন ২০২২। [*স্থায়ীভাবে অকার্যকর সংযোগ*]
লেফটেন্যান্ট-কর্নেল **কানওয়ার শুমশেরে সিং** (২১ জুন ১৮৭৯ – ১২ মে ১৯৭৫) একজন ভারতীয় সামরিক ডাক্তার এবং ক্রিকেটার ছিলেন। 

সিং বাহরাইচে জন্মগ্রহণ করেন এবং রাগবি স্কুলে পড়াশোনা করেন। তিনি ১৮৯৬ সালে স্কুল ক্রিকেট ইলেভেনে অংশগ্রহণ করেন।  কেমব্রিজের পেমব্রোক কলেজে যাওয়ার সময়, তিনি ১৯০১ সালে কেমব্রিজ বিশ্ববিদ্যালয়ের ক্রিকেট দলের হয়ে একটি ট্রায়াল করেন এবং সারের বিপক্ষে তাদের হয়ে একটি নিরিবিলি ম্যাচ খেলেন।  তিনি কেন্টের হয়ে চারটি প্রথম-শ্রেণীর ম্যাচও খেলেছেন। 

তিনি "দৃঢ় রক্ষণ" এবং দুর্দান্ত ফিল্ডার ও ব্যাটসম্যান হিসাবে পরিচিত ছিলেন। 

কেমব্রিজের পরে তিনি লন্ডনের সেন্ট বার্থোলোমিউ'স হাসপাতালে ডাক্তার হিসাবে প্রশিক্ষণ নেন এবং ১৯০৫ সালে যোগ্যতা অর্জন করেন। তিনি ১৯০৬ সালে ভারতীয় মেডিকেল সার্ভিসে কমিশন লাভ করেন, ১৯২৬ সালে লেফটেন্যান্ট কর্নেল পদে উন্নীত হন।  তিনি ১৯৩৪ সালে অবসর গ্রহণ করেন। 

নয়াদিল্লিতে তার মৃত্যুর সময়, তিনি ছিলেন সবচেয়ে বয়স্ক জীবিত কেন্ট ক্রিকেটার।

তথ্যসূত্র
---------

1. ↑  Carlaw D (2020) *Kent County Cricketers A to Z. Part One: 1806–1914* (revised edition), pp. 491–492. (Available online at the Association of Cricket Statisticians and Historians. Retrieved 2020-12-21.)
2. 1 2 3  "1981 – Obituaries in 1980"। *Wisden Cricketers' Almanack*। সংগ্রহের তারিখ ২০০৮-১০-১৬।
3. ↑  "Cambridge University v Surrey in 1901"। CricketArchive। সংগ্রহের তারিখ ২০০৮-১০-১৬।
4. ↑  Roll of the Indian Medical Service 1615-1930
5. ↑  Indian Army Supplement January 1941

বাহ্যিক লিঙ্ক
-------------

* ইএসপিএনক্রিকইনফোতে কানওয়ার সিং (ইংরেজি)
**কানপুর নগর জেলা** হল ভারতের উত্তর প্রদেশ রাজ্যের একটি শহুরে জেলা। এই জেলাটি কানপুর বিভাগের অন্তর্গত এবং জেলার সদর দপ্তর হল কানপুর। কানপুর কে পূর্বে কাউনপুর নামে জানা যেত।

ভৌগলিক অঞ্চল
------------

কানপুর নগর উত্তর প্রদেশের দক্ষিণ অংশে অবস্থিত। উত্তর প্রদেশের একটি প্রধান শিল্প শহর। কানপুর নগর গঙ্গা নদীর দক্ষিণ তীরে অবস্থিত, রাজ্যের রাজধানী লখনউ থেকে ৮০ কিলোমিটার পশ্চিমে অবস্থিত। এটি রাজ্যের শিল্প রাজধানী হিসাবেও পরিচিত।

এই শহরটি সাচেন্দি রাজ্যের রাজা হিন্দু সিং দ্বারা প্রতিষ্ঠিত হয়েছিল। কানপুরের আসল নাম ছিল কানহপুর। পুরানো কানপুর, পাটকাপুরা, কুরাস্বাম, জুহি এবং সীমামাউ গ্রামে নিয়ে তৈরি হয়েছিল। প্রতিবেশী রাজ্যের সাথে এই শহরের শাসন কনৌজ ও কালপির শাসকদের হাতে এবং পরবর্তীতে মুসলিম শাসকদের হাতেই থেকে যায়।

জনসংখ্যা
--------

২০১১ সালের আদমশুমারি অনুসারে কানপুর নগর জেলার জনসংখ্যা ৪,৫৮১,২৬৮ জন। জনসংখ্যায় এটি ভারতে ৩২ তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,৪৪৯ জন (প্রতি বর্গমাইলে ৩,৭৫০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ৯.৭২%। কানপুর নগর প্রতি ১০০০ পুরুষের জন্য ৮৫২ জন মহিলা লিঙ্গ অনুপাত রয়েছে এবং সাক্ষরতার হার ৮১.৩১% এবং তফসিলি জাতি জনসংখ্যার ১৭.৮৩%।

### ধর্ম

ভারতের ২০১১ সালের আদমশুমারির অনুসারে, জেলার জনসংখ্যার ৯২.৪৩% হিন্দি, ৫.৭৬% উর্দু এবং ০.৭৯% পাঞ্জাবি।

উল্লেখযোগ্য ব্যক্তি
-------------------

বুন্দেলার রাজা ছত্রশাল এবং মারাঠা রাজা শিবাজীর দরবারে কবি ভূষণ একজন ভারতীয় কবি। কবি ভূষণ উত্তরপ্রদেশের কানপুর জেলার ঘটমপুর তহসিলের টিকওয়াপুর গ্রামে বাস করতেন।

তথ্যসূত্র
---------

1. ↑  "District Kanpur Nagar, Government of Uttar Pradesh | Industrial Capital of Uttar Pradesh | India" (ইংরেজি ভাষায়)। সংগ্রহের তারিখ ২০২৩-০৫-২৭।
2. ↑  "District Census Handbook: Kanpur Nagar" (পিডিএফ)। *censusindia.gov.in*। Registrar General and Census Commissioner of India। ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Table C-01 Population by Religion: Uttar Pradesh"। *censusindia.gov.in*। Registrar General and Census Commissioner of India। ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Table C-16 Population by Mother Tongue: Uttar Pradesh"। *www.censusindia.gov.in*। Registrar General and Census Commissioner of India। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**সার্গেই এম. বেজারুভক** একজন রাশিয়ায় জন্মগ্রহণকারী জৈবপদার্থবিদ এবং আয়ন চ্যানেলস তার একটি উল্লেখযোগ্য কাজ।

শিক্ষা
------

তিনি ১৯৭৩ সালে সেন্ট পিটার্সবার্গ পলিটেকনিকাল বিশ্ববিদ্যালয় থেকে ইলেকট্রনিক্স এবং তাত্ত্বিক পদার্থবিজ্ঞান এর উপর এম.এ. ডিগ্রি লাভ করেন। তিনি ১৯৮১ সালে গিলারি মোইসিয়েভিচ ড্র্যাবকিন মস্কো স্টেট বিশ্ববিদ্যালয়, রাশিয়া থেকে পদার্থবিজ্ঞান এবং গণিত বিষয়ে পিএইচডি ডিগ্রি লাভ করেন।

ক্যারিয়ার
----------

১৯৮১-৮৭ সালে তিনি লেনিনগ্রাড পারমাণবিক পদার্থবিজ্ঞান ইনস্টিটিউট, কনডেন্সড ম্যাটার ফিজিক্সের পরীক্ষাগার-এ গবেষণা বিজ্ঞানী ছিলেন। ১৯৮৭-৯০ সালে লেনিনগ্রাড পারমাণবিক পদার্থবিজ্ঞান ইনস্টিটিউট, কনডেন্সড ম্যাটার ফিজিক্সের পরীক্ষাগার এ সিনিয়র গবেষণা বিজ্ঞানী ছিলেন। ১৯৯০-৯২ সালে তিনি ভিজিটিং রিসার্চ অ্যাসোসিয়েট, মেরিল্যান্ড বিশ্ববিদ্যালয়, কলেজ পার্ক এবং বিশেষ স্বেচ্ছাসেবক, জাতীয় স্বাস্থ্য ইনস্টিটিউটস, এলবিএম, এনআইডিডিকে ছিলেন। ১৯৯২-৯৮ সালে তিনি বিজ্ঞানী, স্বাস্থ্য বিষয়ক জাতীয় ইনস্টিটিউট, এলএসবি, ডিসিআরটি এবং এলপিএসবি, এনআইসিএইচডি ছিলেন; ১৯৯৮-০২ সালে তিনি তদন্তকারী, ইউনিটের প্রধান, জাতীয় স্বাস্থ্য ইনস্টিটিউটস, এলপিএসবি, এনআইসিএইচডি ছিলেন। তিনি ২০০২ সালে শারীরিক ও কাঠামোগত জীববিজ্ঞান, জাতীয় স্বাস্থ্য ইনস্টিটিউট, বেথেসদা, মেরিল্যান্ড বিভাগের বিভাগীয় প্রধান হিসাবে দায়িত্ব পালন করেছিলেন।

সম্মাননা
--------

বেজরুভক ২০০২ সালে আমেরিকান ফিজিকাল সোসাইটি এর বায়োলজিকাল ফিজিক্স বিভাগের এক্সিকিউটিভ কাউন্সিলের সদস্য নির্বাচিত হয়েছিলেন।

বহিঃসংযোগ
---------

* Bezrukov's math genealogy
* Bezrukov's homepage
* Bezrukov at Scientific Commons
**ইসলামী গণতান্ত্রিক দল** (**আইডিপি**) ছিল মালদ্বীপের একটি ইসলামী রাজনৈতিক দল । ২ জুন ২০০৫-এ দেশের ৫০ সদস্যের সংসদ মালদ্বীপে রাজনৈতিক দলগুলিকে অনুমতি এবং পরিচালনা করার জন্য সর্বসম্মতভাবে ভোট দেয়। আইডিপি পরবর্তীতে তার নিবন্ধন জমা দেয় এবং নিবন্ধিত হয়। আইডিপি আনুষ্ঠানিকভাবে ১২ ডিসেম্বর ২০০৫ তারিখে নিবন্ধন মঞ্জুর করা হয়েছিল। প্রতিষ্ঠাতা সদস্যরা হলেন উমর নাসির, মোহাম্মদ হানিফ, আহমেদ ইনাজ, মোহাম্মদ ইব্রাহিম দিদি, আবদুল্লাহ ওয়াহেদ এবং মাহামেদ হাসান মানিক।

উমর নাসির একজন পুলিশ অফিসার ছিলেন যা তার ঊর্ধ্বতন এবং অধস্তনরা সমানভাবে সম্মান করতেন। তিনি যুক্তরাজ্যে অন্যান্য দেশে প্রশিক্ষণ নিয়েছেন। তিনি অ্যালার্মস প্রাইভেট লিমিটেড নামে একটি নিরাপত্তা সংস্থা পরিচালনা করেন এবং তিমি সাবমেরিনও পরিচালনা করেন, যা মালদ্বীপের পানির নিচের জগতের সন্ধান করতে চায় এমন উত্সাহীদের জন্য একটি পর্যটক সাবমেরিন।

মোহাম্মদ হানিফ একজন পুলিশ অফিসার ছিলেন, যিনি সামরিক বাহিনী থেকে পদত্যাগ করেন এবং তার রাজনৈতিক জীবন শুরু করেন। ১৯৭৫ সালে তৎকালীন রাষ্ট্রপতি ইব্রাহিম নাসিরের বিরুদ্ধে দুটি হামলার সংগঠিত ব্যক্তি হিসাবে তিনি মালদ্বীপবাসীদের মধ্যে সুপরিচিত।

দলটি ২০১৩ সালে বিলুপ্ত হয়ে যায়।

আরো দেখুন
---------

* ইসলামী রাজনৈতিক দলের তালিকা

বহিঃসংযোগ
---------

* (ধিবেহী ভাষায়) Official website
**মালদ্বীপ সংস্কার আন্দোলন** (ধিবেহী: މޯލްޑިވްސް ރިފޯމް މޫވްމެންޓް) ছিল মালদ্বীপের একটি রাজনৈতিক দল যা আনুষ্ঠানিকভাবে ২০ নভেম্বর ২০১৯ সালে প্রতিষ্ঠিত হয়েছিল। নির্বাচন কমিশন ২ অক্টোবর ২০১৯ তারিখে গঠনের অনুমোদন দেয়। মালদ্বীপের প্রগ্রেসিভ পার্টির দিকনির্দেশনা নিয়ে আবদুল্লাহ ইয়ামিনের সাথে মতবিরোধের পরে এমআরএম ইউমনা মাউমুনের পিতা এবং সাবেক রাষ্ট্রপতি মাউমুন আব্দুল গাইয়ুম  এর প্রতিষ্ঠাতা পার্টির ধারণা করেছিলেন।

২৪ মে ২০২৩-এ, নির্বাচন কমিশন এমআরএম বিলুপ্ত করার সিদ্ধান্ত জারি করে, কারণ দলটি আইন দ্বারা বাধ্যতামূলকভাবে ন্যূনতম ৩,০০০ সদস্য বজায় রাখতে ব্যর্থ হয়েছিল।

ইতিহাস
------

এমআরএম ছিল মাউমুন আবদুল গাইয়ুম দ্বারা প্রতিষ্ঠিত রাজনৈতিক দল, যিনি দলের প্রতিষ্ঠাতা হিসেবে এশিয়ার সবচেয়ে দীর্ঘ মেয়াদী রাষ্ট্রপতি ছিলেন। তিনি ২০০৫ সালে মালদ্বীপে রাজনৈতিক দলগুলিকে বৈধ করার সম্মতি দেওয়ার পরে দিভেহি রায়িথুঞ্জ পার্টি (ডিআরপি) প্রতিষ্ঠা করেন। তৎকালীন দলের নেতা আহমেদ থাসমিন আলীর সাথে তার বিরোধের কারণে তিনি ২০১১ সালের অক্টোবরে মালদ্বীপের প্রগ্রেসিভ পার্টি (পিপিএম) ত্যাগ করেন এবং প্রতিষ্ঠা করেন। তা সত্ত্বেও মাউমুন ২০১৭ সালে পিপিএম ত্যাগ করেন তার বিচ্ছিন্ন সৎ ভাই, সাবেক রাষ্ট্রপতি আবদুল্লাহ ইয়ামিনের সাথে নেতৃত্ব নিয়ে বিরোধের কারণে।

দল গঠনের অনুষ্ঠান ৭ নভেম্বর ২০১৯-এ অনুষ্ঠিত হয়েছিল যেখানে প্রাক্তন রাষ্ট্রপতি, মামুনকে দলের সভাপতি হিসাবে নিযুক্ত করা হয়েছিল। মালদ্বীপ সংস্কার আন্দোলন (এমআরএম) নির্বাচন কমিশনে ২০ নভেম্বর ২০১৯ তারিখে নিবন্ধনের আনুষ্ঠানিক শংসাপত্র পেয়েছে।

২ অক্টোবর ২০২১-এ এমআরএম এর কংগ্রেস অনুষ্ঠিত হয় এবং প্রাক্তন এমপি আহমেদ ফারিস মাউমুন এর সভাপতি নির্বাচিত হন এবং আইমিনাথ নাদিরা এবং শাজায়েল শিয়াম ডেপুটি হিসাবে নির্বাচিত হন।

তথ্যসূত্র
---------

1. ↑  "Election Commission of Maldives | Maldives Reform Movement"। ৪ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Aiham, Ahmed (২ অক্টোবর ২০১৯)। "EC authorizes formation of Maldives Reform Movement"। *The Edition*। সংগ্রহের তারিখ ১৬ নভেম্বর ২০১৯।
3. ↑  Malika, Shahid (২৪ মে ২০২৩)। "MRM to be dissolved after party membership falls short"। *The Edition*।
4. ↑  "MRM officially registered, receives certificate"। *One*। ২৫ নভেম্বর ২০১৯। সংগ্রহের তারিখ ২৫ নভেম্বর ২০১৯।
5. ↑  "MRM Congress: Faris elected as pres, Shazail and Nadira as VP"। *Avas*। ৩ অক্টোবর ২০২১। সংগ্রহের তারিখ ২০২২-০১-১৮।

প্রবেশদ্বার: মালদ্বীপ রাজনীতি
বহিরা (বা বুহাইরা) হলেন একজন খ্রিস্টান পাদ্রী, যিনি হযরত মুহাম্মাদ (সা.)-কে ইসলামের শেষ নবী হিসেবে চিহ্নিত করেছিলেন তাদের ধর্মগ্রন্থ বাইবেলের উপর ভিত্তি করে।

ইতিহাস
------

আবু তালিব ব্যবসায়ী ছিলেন এবং আরবদের নিয়ম অনুযায়ী বছরে একবার সিরিয়া সফরে যেতেন। মুহাম্মাদ এর বয়স যখন ১২ বৎসর তখন তিনি চাচার সাথে সিরিয়া যাওয়ার জন্য বায়না ধরলেন। প্রগাঢ় মমতার কারণে আবু তালিব আর নিষেধ করতে পারলেন না। যাত্রাপথে বসরা পৌঁছার পর কাফেলাসহ আবু তালিব তাবু ফেললেন। সে সময় আরব উপদ্বীপের রোম অধিকৃত রাজ্যের রাজধানী বসরা অনেক দিক দিয়ে সেরা ছিল। এই শহরটিতে **জারজিস** নামক এক খ্রিষ্টান পাদ্রি ছিলেন যিনি **বুহাইরা** বা **বহিরা** নামেই অধিক পরিচিত ছিলেন। তিনি তার গির্জা হতে বাইরে এসে কাফেলার মুসাফিরদের মেহমানদারী করেন। এ সময় তিনি বালক মুহাম্মাদকে দেখে শেষ নবি হিসেবে চিহ্নিত করেন। ফিজারের যুদ্ধ যখন শুরু হয় তখন নবির বয়স ১৫ বছর। এই যুদ্ধে তিনি পরোক্ষভাবে অংশগ্রহণ করেন। অর্থাৎ, তিনি সরাসরি যুদ্ধ না করে, নিজ গোত্রের লোকদের অস্ত্রের যোগান দেয়া সহ বিভিন্নভাবে সহায়তা করেন। যুদ্ধের নির্মমতায় তিনি অত্যন্ত ব্যথিত হন। কিন্তু তার কিছু করার ছিল না। সে সময় থেকেই তিনি কিছু একটি করার চিন্তাভাবনা শুরু করেন। তার উত্তম চরিত্র ও সদাচরণের কারণে পরিচিত মহলের সবাই তাকে "আল-আমিন" (আরবি :الامين; অর্থ: "বিশ্বস্ত, বিশ্বাসযোগ্য, আস্থাভাজন") "আল-সিদ্দিক" (অর্থ: "সত্যবাদী") বলে সম্বোধন করতেন।

তথ্যসূত্র
---------

1. ↑  Armand Abel, *Bahira*, Encyclopaedia of Islam
2. ↑
3. ↑
4. ↑  Khan, Majid Ali (১৯৯৮)। *Muhammad the final messenger* (ইংরেজি ভাষায়) (1998 সংস্করণ)। India: Islamic Book Service। পৃষ্ঠা 332। আইএসবিএন 81-85738-25-4।
5. ↑  Esposito (1998), p. 6
**হাওয়ার্ড ম্যাসন জর্জি তৃতীয়** (জন্ম জানুয়ারি ৬, ১৯৪৭) একজন মার্কিন তাত্ত্বিক পদার্থবিজ্ঞানী,হার্ভার্ড বিশ্ববিদ্যালয়ের এবং হার্ভার্ড কলেজ এর পদার্থবিজ্ঞানের অধ্যাপক।  তিনি হলেন পদার্থবিজ্ঞান বিষয়ের স্নাতক বিভাগের পরিচালক। তিনি তার স্ত্রী অ্যান ব্লেক জর্জি (১৯৯৮ থেকে ২০১৮) এর সাথে
সহ-শিক্ষক এবং তারপর লেভার্ট হাউসের ফ্যাকাল্টি ডিন ছিলেন । তার প্রাথমিক কাজ ছিল গ্র্যান্ড ইউনিফিকেশন এবং গেজ কাপলিং ইউনিফিকেশন এসইউ(৫) ও এসইউ(১০) গ্রূপ।

শিক্ষা
------

জর্জি ১৯৬৭ সালে হার্ভার্ড কলেজ থেকে স্নাতক এবং ১৯৭১ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।  তিনি ১৯৭৩-৭৬ সাল পর্যন্ত হার্ভার্ড সোসাইটি অফ ফেলোস-এর জুনিয়র ফেলো এবং ১৯৮২-১৯৯৮ সাল পর্যন্ত একজন সিনিয়র ফেলো ছিলেন।

কর্মজীবন
--------

১৯৭৪ সালের প্রথম দিকে জর্জি (শেলডন গ্লাশো সহ) প্রথম গ্র্যান্ড ইউনিফায়েড থিওরি (জিইউটি), মিনিমাল এসইউ(৫) জর্জি-গ্লাশো মডেল  তৈরি করেন। জর্জি স্বাধীনভাবে (হ্যারাল্ড ফ্রিৎসচ এবং পিটার মিনকোস্কির পাশাপাশি) ১৯৭৪ সালে একটি ন্যূনতম এসও(১০) জিইউটি মডেল তৈরি করেন। 

জর্জি ১৯৮১ সালে সাভাস ডিমোপুলোসের সাথে একটি এসইউ(৫) এবং জিইউটি মডেল প্রস্তাব করেন। এই কাজটি ছিল সুপারসিমেট্রিক স্ট্যান্ডার্ড মডেল (এসএসএম) এর জন্য একটি ভিত্তিমূলক কাজ।

এরপর থেকে তিনি যৌগিক হিগস মডেল, ভারী কোয়ার্ক কার্যকর তত্ত্ব, মাত্রিক নির্মাণ, ছোট হিগস  এবং অকণা তত্ত্ব সহ পদার্থবিজ্ঞানের বিভিন্ন ক্ষেত্রে কাজ করেছেন।

অকণা পদার্থবিজ্ঞান একটি তত্ত্ব যা কণার দিক থেকে ব্যাখ্যা করা যায় না, কারণ এর উপাদানগুলির মাত্রা অপরিবর্তনশীল। হাওয়ার্ড জর্জি ২০০৭ সালের বসন্তে "অকণা পদার্থবিজ্ঞান" এবং "অকণা পদার্থবিজ্ঞান সম্পর্কে আরেকটি অদ্ভুত বিষয়" পত্রিকায় এই তত্ত্ব প্রস্তাব করেন। 

ভাদিম কুজমিন এর সাথে, জর্জি ২০০৬ সালে আলিখানভ ইনস্টিটিউট ফর থিওরিটিক্যাল অ্যান্ড এক্সপেরিমেন্টাল ফিজিক্স (আইটিইপি) এর পোমেরাঞ্চুক পুরস্কার লাভ করেন।

জর্জি বেশ কয়েকটি বই প্রকাশ করেছেন, যার মধ্যে একটি হল ওয়ার্ল্ড সাইন্টিফিক কর্তৃক প্রকাশিত *লাই অ্যালজেব্রাস ইন পার্টিকেল ফিজিক্স*।

সম্মাননা
--------

১৯৯৫ সালে তিনি জাতীয় বিজ্ঞান একাডেমিক নির্বাচিত হন এবং সাকুরাই পুরস্কার লাভ করেন; ২০০০ সালে তিনি যোগেশ পতি এবং হেলেন কুইন এর সঙ্গে ডির‍্যাক পদক ভাগাভাগি করেন।

তথ্যসূত্র
---------

1. 1 2 3  "Howard Georgi"। American Institute of Physics, Center for History of Physics। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ জুন ২০১৩।
2. ↑  Georgi, Howard & Glashow, Sheldon (1974). "Unity of All Elementary-Particle Forces". Physical Review Letters. 32 (8): 438
3. ↑  Howard Georgi, "The state of the art—gauge theories" Particles and Fields 1974, ed. Carl E. Carlson
4. ↑  "Pomeranchuk Prize Winners 2006"। Alikhanov Institute for Theoretical and Experimental Physics (ITEP)। ২৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১১ জুন ২০১৩।
5. ↑  Howard Georgi, "Unparticle Physics", 23 March 2007 (accessed 29 January 2007).
6. ↑  Howard Georgi, "Another Odd Thing About Unparticle Physics", 19 April 2008 (accessed 29 January 2008).
7. ↑  "Dirac Medallists 2000"। Abdus Salam International Centre for Theoretical Physics। ১০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১১ জুন ২০১৩।
**জোহো কর্পোরেশন** হলো একটি ভারতীয় বহুজাতিক প্রযুক্তি কোম্পানি যা ওয়েব -ভিত্তিক বাণিজ্যিক সরঞ্জাম তৈরি করে। এটি অনলাইন অফিস স্যুট জোহো অফিস স্যুটের জন্য সবচেয়ে বেশি পরিচিত।শ্রীধর ভেম্বু এবং টনি থমাস ১৯৯৬ সালে কোম্পানিটি প্রতিষ্ঠা করেন । এর বৈশ্বিম সদর দপ্তর চেন্নাই, তামিলনাড়ু, ভারতে এবং কর্পোরেট সদর দফতর অস্টিনের বাইরে ডেল ভ্যালে, টেক্সাস সহ সাতটি স্থানে রয়েছে। শ্রীধর ভেম্বুর বোন রাধা ভেম্বু কোম্পানিটির বেশিরভাগ অংশের মালিক।

ইতিহাস
------

১৯৯৬ থেকে ২০০৯ পর্যন্ত, কোম্পানিটি AdventNet, Inc নামে পরিচিত ছিল। 

AdventNet ২০০১ সালে জাপানে কার্যক্রম সম্প্রসারিত করে।জোহো সিআরএম ২০০৫ সালে মুক্তি পায়, তারপরে ২০০৬ সালে প্রজেক্টস, ক্রিয়েটর এবং শীট মুক্তি পায়।জোহো ২০০৭ সালে জোহো ডকস এবং জোহো মিটিং প্রকাশের মাধ্যমে কোলাবোরেশান স্পেস প্রসারিত করে।২০০৮ সালে, কোম্পানিটি ইনভয়েসিং এবং মেল অ্যাপ্লিকেশন চালু করে, সেই বছরের আগস্টের মধ্যে এক মিলিয়ন ব্যবহারকারী পৌঁছেছিল। 

২০০৯ সালে, কোম্পানিটিকে এর অনলাইন অফিস স্যুটের নামানুসারে জোহো কর্পোরেশনের নামকরণ করা হয়। সংস্থাটি ব্যক্তিগত মালিকানাধীন রয়ে গেছে। 

২০১৭ সালে, জোহো চল্লিশটিরও বেশি অ্যাপ্লিকেশনের একটি বিস্তৃত স্যুট জোহো ওয়ান চালু করে। ২০২১ সালের অক্টোবর পর্যন্ত, জোহো ওয়ান ৫০টি অ্যাপ্লিকেশন তৈরি করেছে। 

২০২০ সালের জানুয়ারিতে জোহো ৫০ মিলিয়নেরও বেশি গ্রাহকে পৌঁছেছে।

তথ্যসূত্র
---------

1. ↑  "Zoho's FY21 profit jumps to Rs 1,918 crore, revenue at Rs 5,230 crore"। *msn Media*। ২২ ফেব্রুয়ারি ২০২১। সংগ্রহের তারিখ ১০ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Palliyalil, Rasheed (১৩ ডিসেম্বর ২০১৮)। "Zoho Analytics offers data auto-blending and AI-powered assistance for making smarter business decisions"। Thomson Reuters Zawya। সংগ্রহের তারিখ ২৮ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মীর হাসমত আলী** বাংলাদেশ সুপ্রিম কোর্টের হাইকোর্ট বিভাগের একজন অবসরপ্রাপ্ত বিচারপতি।

কর্মজীবন
--------

আলী এবং অন্যান্য ১৮ জন বিচারপতি হাইকোর্টের একটি রায়ের বিরুদ্ধে সুপ্রিম কোর্টে একটি আবেদন করেছিলেন যা সরকারকে হাইকোর্ট বিভাগের ১০ জন অতিরিক্ত বিচারককে জ্যেষ্ঠতার সাথে আদালতে পুনঃস্থাপন করার নির্দেশ দেয় যাদের নিয়োগ বাংলাদেশ জাতীয়তাবাদী দলের নেতৃত্বাধীন সরকার দ্বারা নিশ্চিত করা হয়নি। আওয়ামী লীগ সরকার এই ১০ জন অতিরিক্ত বিচারপতিকে আদালতে নিয়োগ দেয়। আলী এবং রায়ের বিরোধিতাকারী অন্যান্য ১৭ জন বিচারপতিকে বাংলাদেশ জাতীয়তাবাদী দল সরকার নিয়োগ করেছিল।

আলী এবং বিচারপতি শামীম হাসনাইন তথ্য অধ্যাদেশ ২০০৮ এর স্বেচ্ছা প্রকাশকে অবৈধ ঘোষণা করেন যা ২০০৮ সালের নভেম্বরে সত্য ও জবাবদিহি কমিশন গঠন করে। দুর্নীতি মামলার গতি বাড়াতে ফখরুদ্দিন আহমেদের নেতৃত্বাধীন তত্ত্বাবধায়ক সরকার ৩০ জুলাই ২০০৮ সালে সত্য ও জবাবদিহিতা কমিশন প্রতিষ্ঠা করে।   তত্ত্বাবধায়ক সরকার দুর্নীতির অভিযোগে সাবেক প্রধানমন্ত্রী শেখ হাসিনা ও খালেদা জিয়াসহ অসংখ্য রাজনীতিবিদকে গ্রেপ্তার করেছিল। বাংলাদেশ সুপ্রীম কোর্টের সাবেক বিচারপতি হাবিবুর রহমান খান, বাংলাদেশের মহা হিসাব-নিরীক্ষক ও নিয়ন্ত্রক আসিফ আলী এবং বাংলাদেশ সেনাবাহিনীর অবসরপ্রাপ্ত মেজর জেনারেল মঞ্জুর রশিদ চৌধুরীকে নিয়ে কমিশনটি গঠিত হয়েছিল।  প্রধানমন্ত্রী শেখ হাসিনা ৪৫৬ জনের নাম প্রকাশ করেছেন যারা ২০০৯ সালের এপ্রিলে কমিশনের কাছে স্বীকারোক্তি দিয়েছেন।

আলী এবং বিচারপতি শামীম হাসনাইন ২০০৯ সালের জানুয়ারিতে আওয়ামী লীগের সংসদ সদস্য এইচবিএম ইকবালকে জামিন দেন। ২০০৯ সালের জানুয়ারিতে, আলী এবং বিচারপতি শামীম হাসনাইন ঢাকা বিশ্ববিদ্যালয়ের অবৈধ বিধি ঘোষণা করেন যা মাদ্রাসা শিক্ষার্থীদের বিশ্ববিদ্যালয়ের সাতটি বিভাগে ভর্তি হতে বাধা দেয়।

তথ্যসূত্র
---------

1. 1 2 3  "19 sitting judges oppose HC rule"। *The Daily Star* (ইংরেজি ভাষায়)। ২০০৮-০৭-২৮। সংগ্রহের তারিখ ২০২৩-১০-১৪।
2. ↑  "Truth Commission not legal"। *The Daily Star* (ইংরেজি ভাষায়)। ২০০৮-১১-১৪। সংগ্রহের তারিখ ২০২৩-১০-১৪।
3. ↑  "Bangladesh: Truth and Accountability Commission Declared Illegal"। *Library of Congress*। সংগ্রহের তারিখ ২০২২-০৩-২৮।
4. ↑  "The Truth Commission"। *The Daily Star* (ইংরেজি ভাষায়)। ২০০৮-০৪-০৪। সংগ্রহের তারিখ ২০২২-০৩-২৮।
5. ↑  Faisal, Farhad; e-mail, On (২০০৮-০৩-২৮)। "Truth commission"। *The Daily Star* (ইংরেজি ভাষায়)। সংগ্রহের তারিখ ২০২২-০৩-২৮।
6. 1 2  Ali, AMM Shawkat। "Truth Commission"। *en.banglapedia.org*। Banglapedia। সংগ্রহের তারিখ ২০২২-০৩-২৮।
7. ↑  "Truth Commission gets chief, members"। *The Daily Star* (ইংরেজি ভাষায়)। ২০০৮-০৭-৩১। সংগ্রহের তারিখ ২০২২-০৩-২৮।
8. ↑  "PM discloses list of 456 people seeking Tac clemency"। *The Daily Star* (ইংরেজি ভাষায়)। ২০০৯-০৪-০২। সংগ্রহের তারিখ ২০২২-১০-০৪।
9. ↑  "AL's crime dons show up at HC"। *archive.thedailystar.net*। সংগ্রহের তারিখ ২০২৩-১০-১৪।
10. ↑  "Law and Our Rights"। *archive.thedailystar.net*। সংগ্রহের তারিখ ২০২৩-১০-১৪।
11. ↑  "Admission rules of 7 DU depts illegal"। *The Daily Star* (ইংরেজি ভাষায়)। ২০০৯-০১-২১। সংগ্রহের তারিখ ২০২৩-১০-১৪।